Sadams Huseins

Sadams Huseins Abd al Madžīds al Tikrītī (, Ṣaddām Ḥusayn ʿAbd al-Maǧīd al-Tikrītī; dzimis , miris ) bija politiķis, Irākas prezidents (1979—2003), kā arī divas reizes bija Irākas premjerministrs (1979—1991; 1994—2003), politiskās partijas "Baas" ģenerālsekretārs un maršals (1979. gadā).

Viņš tiecās kļūt par arābu pasaules austrumu daļas neoficiālo līderi un Persijas līča saimnieku. Pateicoties apjomīgai naudas plūsmai no naftas eksporta, Huseins īstenoja vairākas reformas, padarot dzīves līmeni par vienu no labākajiem Tuvajos Austrumos. 1980. gadā viņš uzsāka karu ar Irānu, kurš turpinājās līdz 1988. gadam. Kara laikā Huseins vērsās pret kurdiem, pielietojot ķīmiskos ieročus. Huseina prezidentūras laikā Irāka bija autoritāra valsts, kas apspieda spēkus, ko uzskatīja par draudīgiem, īpaši etnisku vai reliģisku grupējumu centienus iegūt neatkarību vai autonomiju. Huseins zaudēja Irākas prezidenta amatu 2003. gadā ASV iebrukuma laikā Irākā.  ASV militārie spēki viņu sagūstīja,  viņš tika notiesāts uz nāvi, pakarot par noziegumiem pret cilvēci (lai arī pats izvēlējās tikt nošauts), nāves sods tika izpildīts .

Sadamam nebija uzvārda Rietumu pasaules izpratnē. Huseins ir viņa tēva vārds, al Madžīds norāda uz vectēva vārdu, bet Tikrītī uz pilsētu, no kuras viņš nācis.

 Atsauces 

 Ārējās saites 

 Informācija par Sadamu Huseinu 

Kategorija:1937. gadā dzimušie
Kategorija:2006. gadā mirušie
Kategorija:Irākas prezidenti
Kategorija:Kara noziedznieki
Kategorija:Ar nāvi sodītie politiķi